NATO kthen vëmendjen tek sfida që paraqet Kina
Ekspertët thonë se NATO duhet të hartojë një plan për t’u mbrojtur kundër përpjekjes së Kinës për epërsi botërore. 
Një numër i madh ekspertësh thonë se lajmi më i rëndësishëm i i takimit të NATO-s të mbajtur së fundmi në Londër ishte se aleanca më e qëndrueshme dhe më efektive në histori botërore, për herë të parë përcakton Kinën si një sfidë strategjike. Ata argumentojnë se Pekini po synon të sundojë industrinë e teknologjisë së lartë në botë përmes gjigantit të saj të teknologjisë “Huawei”, të krijojë një ushtri të fortë sikurse ajo e Shteteve të Bashkuara si dhe të lidhë shumicën e popullatës botërore me projektin e saj infrastrukturor “një brez një rrugë”. Korrespondentja e Zërit të Amerikës Jela de Franceschi ka biseduar me dy ish-komandantë të lartë të NATO-s mbi rrezikun gjeostrategjik që paraqet Kina. Diskutimet në takimin e NATO-s në Londër u përqendruan tek njohja e faktit se Pekini është një konkurent i rrezikshëm botëror për aleancën, më i shkathët dhe më i fuqishëm krahasur dhe me ish- Bashkimin Sovjetik, thotë ish-komandanti i lartë ushtarak i NATO-s gjenerali në pension James Jones. "", thotë ai. Kina synon të ndërtojë infrastrukturën digjitale të shekullit 21-të, me ndihmën e gjigantit të saj në fushën e teknologjisë Huawei. Zoti Jones parashikon se Kina do ta shfrytëzojë pozicionin e saj për të fituar avantazh ndaj Shteteve të Bashkuara dhe aleatëve të saj. ", thotë ai. Sipas zotit Jones gara për epërsi në sistemin 5G është po aq e rëndësishme sa ishte ajo për të prodhuar bombën e parë atomike apo e çuarjes së njeriut të parë në Hënë. "”, thotë gjenerali Wesley Clark, ish-Komandant i lartë i NATO-s. Për të minimizuar rreziqet, NATO duhet të hartojë një plan për t’u mbrojtur kundër përpjekjes së Kinës për epërsi botërore, thotë zoti Clark. "”, shton ai. Thirrja e Uashingtonit për përqendrim më të madh tek Pekini ka tërhequr vëmendjen e pjesës më të madhe të Evropës, ku po rritet shqetësimi rreth avantazhit në rritje ekonomik, ushtarak e teknologjik të Kinës. "", thotë Jens Stoltenberg, sekretari i Përgjithshëm i NATO-s. Aleanca e Atlantikut të Veriut, prej 29-anëtarësh e cila festoi 70 vjetorin e saj në fillim të këtij muaji (dhjetor), përfaqëson gjysmën e fuqisë ekonomike e ushtarake në botë.